Parlamentarni izbori u Crnoj Gori 2016.

**Izbori za poslanike u Skupštinu Crne Gore 2016.** biće održani 16. oktobra 2016. godine. Zajedno sa parlamentarnim se održavaju i lokalni izbori i to u Budvi, Kotoru, Andrijevici i Gusinju.

Građani će birati 81 poslanika u X. saziv Skupštine Crne Gore. Ovo će biti deseti parlamentarni izbori od uvođenje višestranačja i četvrti od nezavisnosti Crne Gore.

19. maja 2016. članovi iz dela opozicije su ušli u rekonstruisanu vladu Mila Đukanovića radi sprovođenja fer izbora.

## Izborne liste
Predato je 17 izbornih lista. Žrijebom utvrđeni redosljed izbornih lista na zbirnoj izbornoj listi.

1. **Albanci odlučno [[Forca]]-[[Demokratska unija Albanaca|DUA]]-[[Albanska alternativa|AA]]**M

2. **[[Socijaldemokratska partija Crne Gore|SDP]] – Ranko Krivokapić – Država svima**

3. **Albanska koalicija – sa jednim ciljem - [[Demokratska partija (Crna Gora)|DP]], [[Građanska inicijativa|GI]], [[Demokratski savez u Crnoj Gori|DS u CG]] i [[Građanski pokret “Perspektiva”|Perspektiva]]**M

4. **[[Alternativa Crna Gora]]**

5. **[[Pozitivna Crna Gora]] – Darko Pajović – Jer volim Crnu Goru**

6. **Sigurnim korakom! [[Demokratska partija socijalista Crne Gore|DPS]] - Milo Đukanović** *([[Liberalna partija Crne Gore]])*

7. **[[Hrvatska građanska inicijativa]] – HGI Od Srca**M

8. **mr Aleksa Bečić – [[Demokratska Crna Gora|Demokrate]] - Pobjede, a ne podjele**

9. **VELIKA KOALICIJA [[Koalicija Ključ|KLJUČ]] - [[Demokratski savez|DEMOS]], [[Socijalistička narodna partija Crne Gore|SNP]], [[Ujedinjena reformska akcija|URA]] - NAJBOLJE ZA CRNU GORU**

10. **[[Srpska stranka]] – prof dr Milovan Živković**

11. **[[Stranka penzionera, invalida i socijalne pravde Crne Gore]] - dr Smajo Šabotić - Za bolji standard penzionera i razvoj sjevera Crne Gore**

12. **Lista Demokratskog saveza Albanaca** *(Demokratski savez u Malesiji, [[Centralna albanska partija za integracije]])*M

13. **[[Demokratski front (Crna Gora)|Demokratski front]] - MI ILI ON - ([[Nova srpska demokratija]], [[Pokret za promjene]], [[Demokratska narodna partija Crne Gore]], [[Radnička partija (Crna Gora)|Radnička partija]], [[Demokratska srpska stranka]], [[Pokret za Pljevlja]], [[Srpska radikalna stranka (Crna Gora)|Srpska radikalna stranka]], [[Jugoslovenska komunistička partija Crne Gore]], [[Partija udruženih penzionera i invalida Crne Gore]] i Grupa birača − [[Otpor beznađu]])**

14. **[[Bošnjačka stranka]] – Rafet Husović – Naša snaga**M

15. **[[Bošnjačka demokratska zajednica u Crnoj Gori]] – Hazbija Kalač**M

16. **[[Socijaldemokrate Crne Gore]] - Ivan Brajović - Dosljedno**

17. **[[Stranka srpskih radikala]] - Crnu Goru u sigurne ruke**

M — *imaju status političke stranke nacionalnih manjina.*

## Stranke i koalicije

### Demokratska partija socijalista

DPS se nakon razlaza sa SDP-om i formiranja prelazne vlade odlučio za samostalan nastup na izborima (prvi put od 1996. i kraja koalicije Evropska Crna Gora). Nosilac liste je dugogodišnji crnogorski premijer i lider stranke Milo Đukanović. Liberalna partija Crne Gore je istakla dva kandidata na listi DPS-a. Bazirana je na jakoj suverenističkoj platformi i snažnom zalaganju za NATO integracije. Slogan ove liste glasi *Sigurnim korakom*.

### Demokratski front

DF je nakon prošlih izbora postao najveća opoziciona snaga. Tokom 2015. godine inicirao je seriju protesta protiv Đukanovićeve vladavine i NATO integracija. Članovi ove koalicije su Nova srpska demokratija, Pokret za promjene, Demokratska narodna partija Crne Gore, Radnička partija, Demokratska srpska stranka,  Pokret za Pljevlja, Srpska radikalna stranka, Partija udruženih penzionera i invalida Crne Gore, Jugoslovenska komunistička partija Crne Gore i pokret Otpor beznađu.

Nosilac liste je predsjednik NOVE Andrija Mandić. Slogan koalicije je *Mi ili on*.

### Velika koalicija Ključ

Ovu koaliciju su osnovali Demokratski savez (nastao nakon raskola u DF-u), Socijalistička narodna partija Crne Gore i Ujedinjena reformska akcija. DEMOS i URA su bili u prelaznoj vladi izbornog povjerenja. Nosilac ove liste je lider DEMOS-a Miodrag Lekić a slogan glasi *Najbolje za Crnu Goru!*

### Socijaldemokratska partija

SDP je u januaru 2016. prekinuo koaliciju sa DPS-om i napustio većinu. Dio SDP-a se prethodno odvojio i formirao novu partiju Socijaldemokrate Crne Gore dok je SDP kasnio podržao prelaznu vladu. Stranka se zalaže za evroatlantske integracije, nosilac liste je predsjednik stranke Ranko Krivokapić a slogan je *Država svima!*

### Demokrate

Demokrate je osnovao 2015. godine bivši član podgoričkog SNP-a Aleksa Bečić (koji je i nosilac liste). Stranka ima dva poslanika u Skupštini, slogan je *Pobjede a ne podjele*.

### Pozitivna Crna Gora

Pozitivna je početkom 2016. podržala Đukanovićevu vladu a potom i vladu izborog povjerenja. Lider PCG-a Darko Pajović je izabran za predsjednika Skupštine. Na izbore nastupa samostalno sa sloganom *jer Volim Crnu Goru*.

## Istraživanja javnog mnjenja

## Preliminarni rezultati

Ukupno poslanika 81 mandat. Cenzus je 3 % izuzem manjinskim strankama.

## Reference

## Vanjske veze
* Crna Gora, da li je Đukanovićeva vlast uzdrmana, RTS
* Parlamentarni izbori u Crnoj Gori 16. oktobra, RTS, 11. jul 2016.
* Đeljošaj u zagrljaju Cungua i Zenke: Nimanbegu nosilac liste , Vijesti
* Front se širi: Srpska radikalna stranka i Pokret za Pljevlja podržali DF, in4s.net, 19. septembra, 2016